శివుడు
శివుడు (సంస్కృతం: Śiva) హిందూ మతంలోని ప్రధాన దేవతలలో ఒకరు. శివ అనగా సంస్కృతంలో శుభం, సౌమ్యం అని అర్థాలున్నాయి. ఈయన త్రిమూర్తులలో చివరివాడైన లయకారుడు. శివుడు హిందువులు పూజించే దేవుళ్లలో ప్రథముడు. శివుడు పశుపతిగాను, లింగం రూపములోను సింధు నాగరికత కాలానికే పూజలందుకున్నాడు.నేటికీ దేశమంతటా శివాలయాలే అధిక సంఖ్యలో ఉన్నాయి. వేదాలలో శివుడు రుద్రునిగా పేర్కొనబడినాడు.
పెరికీడు
ఈ గ్రామంలో శివుడు శ్రీ ముక్తికాంత సమేత శ్రీ ముక్తేశ్వరస్వామిగా పూజలందుకొనుచున్నాడు. ఈ శివాలయంలొ కార్తీకమాసం సందర్భంగా మహాన్యాసపూర్వ ఏకాదశ రుద్రాభిషేకములు, ఏకవారాభిషేకములు, విశేషార్చనలు నిర్వహించెదరు. కార్తీక మాసంలో వచ్చు, శివుని జన్మనక్షత్రమైన ఆరుద్ర నక్షత్రంనకు అత్యంత విశిష్తత ఉన్నది గనుక, ఆ రోజున ఇక్కడ, శివునికి విశేషాభిషేకాలు, అన్నాభిషేకం చేసి, భక్తులకు భారీగా అన్నసమారాధన చేయుదురు. ఈ ఆలయప్రాంగణంలో నూతనంగా రు. 4.5 లక్షలవ్యయంతో ఉత్సవ మండపం నిర్మించుచున్నారు. ఇది పూర్తి అయినచో, ఆలయంలో ఉత్సవాలు, హోమాలు నిర్వహించేటందుకు సరియైన వేదికగా ఉపయోగపడుతుంది. [2]&[4]